Kahdella hyvinvointiasemalla MIELI Pisteen walk-in-aamupäivät – tarjolla keskusteluapua mielen hyvinvoinnin tueksi

Lappeenrannan Koulukadun ja Sammonlahden hyvinvointiasemilla MIELI Piste tarjoaa matalan kynnyksen keskusteluapua mielenterveyden haasteisiin seitsemänä loppuvuoden torstaipäivänä.

Etelä-Karjalan hyvinvointialueen Koulukadun ja Sammonlahden hyvinvointiasemilla käynnistyy lokakuussa MIELI Piste-toiminta, jossa mielenterveyden ammattilaiset tarjoavat walk-in-tyyppistä keskusteluapua ilman ajanvarausta.

MIELI Pisteelle voit tulla juttelemaan mieltä askarruttavista asioista Etelä-Karjalan mielenterveys ry:n ammattilaisten kanssa. Palvelu on maksuton ja tarkoitettu kaikille, jotka kaipaavat tukea tai kuuntelijaa.

– Ei ole niin pientä asiaa, ettei puhuminen kannattaisi. Sinun ei tarvitse edes tietää, mikä mieltä painaa, selvitellään asiaa yhdessä, rohkaisee MIELI Piste –hankkeesta kriisityöntekijä Ville Jalo.

Koulukadun hyvinvointiaseman (Koulukatu 14, 53100 Lappeenranta) MIELI Pisteen ajankohdat ovat

to 23.10. klo 9–13

to 6.11. klo 9–13

to 20.11. klo 9–13

to 4.12. klo 9–13

Sammonlahden hyvinvointiaseman (Torpanpellonkatu 2, 53850 Lappeenranta) MIELI Pisteen ajankohdat ovat

to 30.10. klo 9–13

to 13.11. klo 9–13

to 27.11. klo 9–13

Tule rohkeasti juttelemaan – yksin ei tarvitse jäädä.

Lisätietoja:

MIELI Etelä-Karjalan mielenterveys ry: Ville Jalo, kriisityöntekijä, miestyö, MIELI Piste –hanke, puh. 050 543 9536, ville.jalo@mieliek.fi

Etelä-Karjalan hyvinvointialue:
Katariina Tuuliainen, palveluesihenkilö, perusterveydenhuolto, puh. 040 651 3750, katariina.tuuliainen@ekhva.fi (Koulukadun hyvinvointiasema)
Rauni Tuononen, palveluesihenkilö, puh. 040 651 5934, rauni.tuononen@ekhva.fi (Sammonlahden hyvinvointiasema)